প্রেসিডেন্ট হিসেবে মার্কিন কংগ্রেসের সামনে নিজের শেষ ভাষণে সন্ত্রাস নিয়ে মুখ খুললেন বারাক ওবামা। বুধবার তিনি বলেন, আফগানিস্তান, পাকিস্তান-সহ বিশ্বের নানা প্রান্তে আরও কয়েক দশক ধরে অস্থিরতা থাকবে। সেইসঙ্গে ওবামার সতর্কতা, আইএস এবং আল কায়দার মতো জঙ্গি সংগঠনগুলি আমেরিকার কাছে সবথেকে বেশি দুশ্চিন্তার কারণ।
এদিন ওবামা বলেন, ‘‘আইএসআইএস-এর উপস্থিতি না-থাকা সত্ত্বেও বিশ্বের কয়েকটি প্রান্তে অস্থিরতা থাকবে। মধ্যপ্রাচ্য়, আফগানিস্তান, পাকিস্তান, মধ্য আমেরিকা, আফ্রিকা এবং এশিয়ার কয়েকটি জায়গায় এই সমস্যা থাকবে।’’
এর পরেই ওবামা আশঙ্কা প্রকাশ করে বলেন, ‘‘এর মধ্যে কয়েকটি জায়গা জঙ্গিদের নতুন নেটওয়ার্কের আঁতুড়ঘর হয়ে উঠতে পারে।’’  
আরও পড়ুন
বর্ধমানের চিঠি গেল ওবামার কাছে